Projekts

LATVIJAS REPUBLIKAS MINISTRU KABINETS

2019.gada Rīkojums Nr.\_\_\_\_

Rīgā (prot. Nr.\_\_\_\_\_)

**Par valsts nekustamā īpašuma Kovārņu ielā 22, Cēsīs, Cēsu novadā,**

**nodošanu Cēsu novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu atļaut akciju sabiedrībai „Publisko aktīvu pārvaldītājs Possessor (Privatizācijas aģentūra)” nodot bez atlīdzības Cēsu novada pašvaldības īpašumā nekustamo īpašumu (kadastra numurs 42010070208) - zemes vienību (zemes vienības kadastra apzīmējums 42010070208) 0,5200 ha platībā – Kovārņu ielā 22, Cēsīs, Cēsu novadā (turpmāk - Nekustamais īpašums), kas ierakstīts zemesgrāmatā uz valsts vārda akciju sabiedrības “Publisko aktīvu pārvaldītājs Possessor” personā.

2. Cēsu novada pašvaldībai saskaņā ar Publiskas personas mantas atsavināšanas likuma 42. panta pirmo daļu Nekustamo īpašumu:

2.1. izmantot pašvaldības autonomo funkciju īstenošanai atbilstoši likuma “Par pašvaldībām” 15.panta pirmās daļas 2., 7. un 10. punktam - gādāt par savas administratīvās teritorijas labiekārtošanu un sanitāro tīrību, nodrošināt iedzīvotājiem sociālo palīdzību (sociālo aprūpi) un sekmēt saimniecisko darbību attiecīgajā administratīvajā teritorijā;

2.2. bez atlīdzības nodot valstij, ja tas vairs netiek izmantots šā rīkojuma 2.1. apakšpunktā minēto funkciju īstenošanai.

3. Cēsu novada pašvaldībai, nostiprinot zemesgrāmatā īpašuma tiesības uz Nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Cēsu novada pašvaldība nodrošina šā rīkojuma 2.1. apakšpunktā minēto pašvaldības funkciju īstenošanu;

3.2. ierakstīt atzīmi par aizliegumu atsavināt Nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu - apgrūtināt Nekustamo īpašumu ar hipotēku - nepiemēro, ja Nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

|  |  |
| --- | --- |
| **Ministru prezidents** | 1. **K. Kariņš**
 |
|  |  |
| **Ekonomikas ministrs****Iesniedzējs:****Ekonomikas ministrs****Vīza: Valsts sekretārs** | **R. Nemiro****R. Nemiro****Ē. Eglītis** |